laion/Wikipedia-Exotic huggingface dataset:
בקסטרום (סדרה)

בקסטרום (באנגלית: Backstrom) היא סדרת טלוויזיה אמריקנית. הסדרה היא דרמה משטרתית המבוססת על ספריו של הסופר השוודי לייף פרסון. הדמות הראשית בסדרה הוא אוורט בקסטרום, בלש במחלק הרצח של משטרת שוודיה. בקסטרום מוצג כיהיר, אנוכי, בעל דעות קדומות ונטייה להרס עצמי. דמותו של אוורט בקסטרום נוצרה בידי הסופר השוודי לייף פרסון. במקור, בקסטרום הוא בלש במחלקת הרצח של משטרת שוודיה, עם זאת, בהפקת הסדרה הוחלט להעביר את מקום התרחשות האירועים משוודיה לפורטלנד, אורגון. הסדרה צולמה בוונקובר, קולומביה הבריטית. פרסון עצמו היה שותף בהפקה. הסדרה שודרה בפוקס בין 22 בינואר ל-30 באפריל 2015. ב-8 במאי הוחלט לבטל את הסדרה לאחר עונה אחת. אוורט בקסטרום (ריין וילסון) – בלש במחלק הרצח של משטרת פורטלנד. בעל תעוזה ואינטואיציה חדה, אך מנגד יהיר, אנוכי, שתיין, סובל מעודף משקל ובעל דמות קדומות על כל דבר. הורד בדרגה לאחר התבטאות גזענית, וכעת מנסה לשקם את מעמדו. ניקול גרייבלי (ג'נבייב אנגלסון) – בלשית צעירה ואידיאליסטית. סגניתו של בקסטרום. שרה דליין (פייג' קנדי) – פרנק מוטו, שוטר ביחידה לחקר פשעים מיוחדים. בעברו לוחם MMA. פיטר נידרמאייר (קריסטופר פולאה) – איש הקשר לזיהוי פלילי של היחידה. בקסטרום לועג לו לעיתים קרובות על אמונותיו הניו-אייג'יות. ג'ון אלמונד (דניס הייסברט) - בלש ותיק במשטרת פורטלנד. נדיה פאקט (ביאטריס רוזן) - אזרחית מומחית סייבר שעובדת עם המשטרה. גרגורי ולנטיין (תומאס דקר). איימי גזניאן (שרה צ'וק). בקסטרום, ברשת החברתית אקס (טוויטר) "בקסטרום", במסד הנתונים הקולנועיים IMDb (באנגלית) "בקסטרום", באתר Rotten Tomatoes (באנגלית) "בקסטרום", באתר Metacritic (באנגלית) "בקסטרום", במסד הנתונים הקולנועיים KinoPoisk (ברוסית)
בע"מ 919/15 פלוני נ' פלונית

בע"מ 919/15 פלוני נ' פלונית הוא פסק דין משנת 2017 הקובע כי על פי הדין הדתי החיוב במזונות ילדים לילדים בגילאי 6 עד 15 יקבע על פי יכולותיהם הכלכליות היחסיות של ההורים, ובכפוף לזמני המשמורת, ולא יחויב בהם האב בלבד כפי שפסקו בתי המשפט למשפחה טרם פסק דין זה. סעיף 3 לחוק המזונות קובע כי חיוב מזונות ליהודים הוא לפי ההלכה היהודית, ללא הבדל האם התיק מתנהל בבית הדין הרבני או בבית המשפט לענייני משפחה. על פי ההלכה, חיוב מזונות ילדים היה בעבר עד גיל 6, חיוב זה חל על האב בלבד. בשנת 1944, בעת שלטון המנדט הבריטי, התקינה הרבנות הראשית לישראל תקנה המחייבת לזון גם ילדים בגילאי 6 עד 15. במשך שנים רבות הייתה מחלוקת בין הדיינים והפוסקים האם תקנת הרבנות הראשית חלה על האב בלבד או על שני ההורים בשווה. פסק דין זה מטיל את הנטל על 2 ההורים כפוף להכנסותיהם וכפוף לזמני שהות הילדים, דהיינו חובה מזונות ילדים היא על שני ההורים. על פי רוב במעל 90% מהתיקים בדיני משפחה, בית המשפט העליון מסרב לדון בערעורים על החלטות בית משפט המחוזי בנושא דיני משפחה. עם זאת כאשר הגיעו 2 תיקים בנושא זה, החליט השופט עוזי פוגלמן לכנס דיון מורחב של 7 שופטים, ובפסק הדין שניתן פה אחד כותב השופט פוגלמן כי הפרשנות ההלכתית לפיה 2 ההורים חייבים לדאוג לצורכי הקטין מקובלת על גדולי הפוסקים בדורות האחרונים היא תואמת את מציאות החיים בימינו, ולכן כך יש לפרשה. על אף פסיקת העליון, בתי הדין הרבניים לא שינו נכון להיום (2022) את שיטת הפסיקה, זאת בשונה מבתי המשפט שקיבלו את פסק הדין הלכה למעשה. פסק הדין היווה תקדים שלפיו כאשר הילד מגיע לגיל 6, חולקים ההורים יחד בתשלום המזונות, בהתאם לזמני השהות של כל הורה עם הילד וכן בהתחשב ביחס ההכנסות. אופן חישוב המזונות מבוצע בשלשה שלבים: שלב א – מחשבים כמה אחוז כל הורה מרויח מסך ההכנסה של שני ההורים, לדוגמה הורה א 0.75 והורה ב 0.25. שלב ב – כל הורה מכניס ל"קופה" את הוצאות גידול הילדים לפי אחוז הכנסתו שבשלב א. שלב ג – כל הורה מושך מ"הקופה" לפי מספר הימים היחסיים שהילדים נמצאים אצלו. ד"ר יואב מזא"ה, מזונות ילדים – בין מיתוס למציאות: הדין הדתי, הפסיקה ומה שביניהם, דין ודברים י"א תשע"ח פסק הדין בע"מ 919/15 פלוני נ' פלונית, באתר בית המשפט העליון מחשבון – עלות גידול ילדים וקביעת דמי מזונות, באתר פורום קהלת סעיף 3 לחוק לתיקון דיני המשפחה (מזונות), תשי"ט-1959 בבלי, כתובות סה, ע"ב. וכן תקנת אושא תקנת הרבנות הראשית תש"ד 1944 בע"ם 919/15 ובע"ם 1709/15
יחסי אוקראינה–סוריה

יחסי אוקראינה–סוריה הם היחסים בין אוקראינה לרפובליקה הערבית הסורית. שתי המדינות כוננו יחסים דיפלומטיים בשנת 1992, אך היחסים נותקו בשנת 2022. שגרירות אוקראינה בלבנון אחראית על האינטרסים של אוקראינה בסוריה. סוריה הכירה בעצמאות אוקראינה ב-28 בדצמבר 1991. שתי המדינות כוננו יחסים דיפלומטיים ב-31 במרץ 1992. עם תחילת מלחמת האזרחים בסוריה ב-2011, סוריה התקרבה פוליטית לפדרציה הרוסית. בעקבות פשעי משטר בשאר אל-אסד נגד העם הסורי במהלך המלחמה, אוקראינה סגרה את שגרירות אוקראינה בדמשק ב-2016, וב-2018 הורתה על סגירת שגרירות סוריה בקייב. ב-29 ביוני 2022 הכירה סוריה בעצמאות השטחים שנכבשו על ידי רוסיה באוקראינה, ובעקבות כך ניתקה אוקראינה את היחסים עם סוריה ב-30 ביוני 2022. מדיה וקבצים בנושא יחסי אוקראינה–סוריה בוויקישיתוף Сирія визнала "незалежність" "ЛДНР" - Суспільне Заява МЗС України щодо розриву дипломатичних відносин із Сирійською Арабською Республікою - МЗС України
סואצ'ה

סואצ'ה (בספרדית: Soacha) היא העיר הגדולה במחוז קונדינמרקה שבקולומביה, וחלק מהמטרופולין של הבירה בוגוטה. נכון לשנת 2022, בסואצ'ה מתגוררים כ־808,288 תושבים, והיא אחת הערים הגדולות ביותר בקונדינמרקה. סואצ'ה הייתה מאוכלסת תחילה על ידי קבוצות ילידים, לפני הגעתם של הכובשים הספרדים. סאוצ'ה המודרנית נוסדה ב-15 באוגוסט 1600. העיר התפרסמה לאחר שהמועמד לנשיאות לואיס קרלוס גלאן נרצח בעיר ב-18 באוגוסט 1989 במהלך מסע הבחירות שלו לנשיאות. באותה השנה התפוצצה מעל שמי העיר טיסה 203 של אוויאנקה. באסון זה נהרגו גם שלושה מתושבי סואצ'ה. פיצוץ זה תוכנן על ידי מנהיג קרטל מדיין, פבלו אסקובר. אסקובר התכוון לרצוח את המועמד לנשיאות ססאר גוויריה, שהיה אמור להיות על הטיסה. בסופו של דבר, גוויריה החליט שלא לטוס ובסופו של דבר נבחר לנשיאות. מדיה וקבצים בנושא סואצ'ה בוויקישיתוף אתר האינטרנט הרשמי של סואצ'ה
אלפיה של איבן מליכ

אלפיה של אבן מאלכ (בערבית: ألفية ابن مالك) הוא ספר דקדוק ערבי מחורז שנכתב על ידי אבן מאלכ במאה ה-13. הכותרת המלאה שלו היא אל-ח'ולאסה אל-אלפיה. לפי ההיסטוריון אל-מקרי, אלפיה נכתב כחיקוי של א-דורה אל-אלפיה של אבן מועטי א-זוואווי. לפחות 43 פירושים נכתבו לחיבור הזה, שהיה אחד משני היסודות העיקריים של החינוך למתחילים בחברות ערביות עד המאה ה-20. במאה ה-20 החלו מערכות חינוך דתיות להיות מוחלפות בקולוניאליות (כמו בתי הספר הצרפתיים במרוקו). יחד עם אל אג'ורומיה, האלפיה היה אחד הספרים הראשונים לשנן על ידי תלמידים בבתי ספר דתיים לאחר הקוראן.[דרוש מקור] הספר הזה נמצא עדיין בשימוש בדארים המסורתיים, מערכת החינוך האסלאמית במסג'יד, במדינת קרלה בדרום הודו וגם בפנימיות אסלאמיות מסורתיות באינדונזיה.[דרוש מקור] מדיה וקבצים בנושא אלפיה של איבן מליכ בוויקישיתוף Fleisch, H. (1986). "Ibn Mālik". The Encyclopedia of Islam. Vol. III (2nd ed.). E. J. Brill. p. 861. Eickelman, D. F. (1992). Knowledge and Power in Morocco: The Education of a Twentieth-Century Notable. Princeton: Princeton University Press, p. 56
קלינג

האם התכוונתם ל... אנשים: אניה קלינג - שחקנית גרמנייה יהושע קלינג – רב צרפתי יוסף קלינג – שחמטאי גרמני יעקב קלינג – מוזיקאי ישראלי מינדי קלינג – קומיקאית אמריקאית פאול קלינג – כנר יהודי-קנדי אחר: קלינג (מודל דיפוזיה) - מודל דיפוזיה מהמובילים בעולם. מפותח על ידי חברת קואישואו הסינית קלינגר קינג
ציד השועלים

ציד השועלים (באנגלית: The Fox Hunt) הוא סרט הנפשה קצר אמריקאי מסדרת הסרטים "סימפוניות טיפשיות", אשר יצא בשנת 1931. בוקר באזור הכפרי האנגלי והגיע זמנו של האדון לעשות את התחביב האהוב עליו: ציד השועלים. סוס: ריצ'רד אדוארדס. הסרט הופץ ב-19 בדצמבר 2006, באוצרות וולט דיסני: עוד סימפוניות טיפשיות, כרך ב'. "ציד השועלים", במסד הנתונים הקולנועיים IMDb (באנגלית) "ציד השועלים", במסד הנתונים הקולנועיים KinoPoisk (ברוסית)
הברווזון המכוער (סרט, 1931)

הברווזון המכוער (באנגלית: The Ugly Duckling) הוא סרט הנפשה קצר אמריקאי בשחור לבן שהופץ בשנת 1931 כחלק מסדרת הסרטים "סימפוניות טיפשיות". סרט ההנפשה הופק מחדש בצבע בשנת 1939. אף על פי שהסרט הקצר מבוסס באופן רופף על האגדה של הנס כריסטיאן אנדרסן מ-1843 "הברווזון המכוער", קווי הדמיון האמיתיים היחידים הם שציפור אחת מתבלבלת עם אחרת והיכולות הייחודיות שלו מאפשרות לה להפוך למשהו מיוחד. בגרסה זו, תרנגולת ישנה כאשר הביצים שלה בוקעות. שש תרנגולות נקבות בוקעות לשמחתה. עם זאת, הביצה האחרונה מגלה ברווזון שהתערבב בין תרנגולות החצר. התרנגולת והאפרוחים מתרחקים ממנו. למרות ניסיונותיו הטובים ביותר של הברווזון להשתלב עם אחיותיו הגוזליות, דברים לא מסתדרים. הוא מנסה ללכת לכלב, פרה ואפילו צפרדע, אך ללא הועיל, ונותר לו לבכות על "כיעורו" לאחר שהוא לועג לבבואתו. בקרוב, בתה של הפרה מודיעה לכולם לתפוס מחסה בבת אחת כי סופת טורנדו מגיעה אליהם. התרנגולת והאפרוחים רצים במהירות לתוך בית התרנגולות, אבל הברווזון היה צריך להיכנס מתחת לבית מפני שהם לא קיבלו אותו. עם זאת, כאשר גוזלי התרנגולת מאוימים על ידי מפל, עקב הורדתם בנהר לאחר שבית התרנגולות נקלע לטורנדו, הברווזון הקטן שוחה להצלה לאחר שעבר הרבה זבל כדי להגיע אליהם. התרנגולת זועקת מפחד לחיי בנותיה. הברווזון נכנס לבית התרנגולות, אבל ברגע שהעץ הראשון עובר, הברווז ואחיותיו האפרוחים נמצאים עליו. הוא אומר להם במהירות לברוח חזרה לבית התרנגולות ומציל אותם, אך עץ שני מגיע להרוס אותו. הפעם, הברווז מצווה על אחיותיו לרוץ אל מפוח האח שהוא קופץ עליו בחוזקה כמה פעמים כדי לקחת את המכפלת למקום מבטחים. הוא זוכה לשבחים כגיבור על ידי אחיותיו. התרנגולת מרימה את הברווזון, מזהה אותו כבנה ומחבקת אותו לשמחתו. כשמונה שנים מאוחר יותר, ב-1939, הסרט יעשה מחדש ויעקוב אחר סיפור אנדרסן המקורי הרבה יותר בנאמנות. זה נותן לברווזון המכוער את ההבחנה הייחודית להיות הסרט היחיד בסדרה שנעשה פעמיים. הסרט הזה נמכר אז כדי להגיע לכ-4,000 דולר לחודש לכל היותר ברווח, כי הוא טיפס לאט במעלה קנה המידה של הצמיחה. הסרט הופץ ב-19 בדצמבר 2006, באוצרות וולט דיסני: סימפוניות טיפשיות - קלאסיקות מוזיקליות היסטוריות. הברווזון המכוער (סרט, 1939) "הברווזון המכוער", במסד הנתונים הקולנועיים IMDb (באנגלית) "הברווזון המכוער", באתר AllMovie (באנגלית) "הברווזון המכוער", במסד הנתונים הקולנועיים KinoPoisk (ברוסית) "Silly Symphonies: The Historic Musical Animated Classics DVD Review". DVD Dizzy. נבדק ב-20 בפברואר 2021. {{cite web}}: (עזרה)
LuLu Group International

קבוצת לולו אינטרנשיונל (בערבית: مجموعة لولو الدولية; באנגלית: LuLu Group International) היא קונגלומרט אמירתי המפעילה רשתות מרכולים במפרץ הפרסי ובהודו. מטה החברה הראשי נמצא בעיר אבו דאבי, איחוד האמירויות, מעסיקה כ-57,000 עובדים ושולטת ברשת המרכולים לולו היפרמרקט (Lulu Hypermarket). קבוצת לולו אינטרנשיונל דורגה כחלק מחמישים החברות הצומחות ביותר בעולם, כשהיא מפעילה כ-215 מרכולים, מרכז כנסים, 13 קניונים ובית מלון. קבוצת לולו אינטרנשיונל הוקמה בשנת 2000 על ידי יוסוף עלי מוסאליאם, אך פעלה באופן פרטני מתחילת שנות התשעים. בשנת 1995, פתחה החברה את המרכול הראשון שלה באבו דאבי, איחוד האמירויות. בסוף שנות ה-90, הקימה החברה את חנויות הכלבו לולו סנטר (Lulu Center). בשנת 2000, פתחה החברה את סניף ההיפרמרקט הראשון שלה באבו דאבי ועד מהרה פתחה עוד מספר סניפים ברחבי איחוד האמירויות, כווית, קטר, ערב הסעודית, בחריין, עומאן ותימן. בשנת 2007, החלה לנהל את קניון ח'אלידיה באיחוד האמירויות. בשנת 2013, פתחה החברה את קניון לולו (Lulu) בקוצ'י, הודו. בשנת 2014, רכשה קבוצת לולו אינטרנשיונל כ-10 אחוזים ממניותיה של חברת איסט אינדיה (East India Company) ו-40 אחוזים מחברת פיין פודס (Fine Foods) תמורת כ-85 מיליון דולר. בשנת 2021, פתחה החברה את קניון נוסף בעיר טריוונדרום, הודו. LuLu Group International, ברשת החברתית פייסבוק LuLu Group International, ברשת החברתית אקס (טוויטר) LuLu Group International, ברשת החברתית אינסטגרם LuLu Group International, סרטונים בערוץ היוטיוב אתר האינטרנט הרשמי של LuLu Group International Naazneen Karmali, Middle East Retailer Yusuff Ali Emerges As Billionaire, Forbes (באנגלית) Lulu named fastest growing retailer, Arab News, ‏2013-02-02 (באנגלית) You are being redirected..., yusuffali.com India's largest mall in Kochi: Lulu Mall - Lulu Mall Kochi, The Economic Times Sananda Sahoo, Lulu launches into luxury sector with investment in UK’s East India Company, The National, ‏2014-10-09 (באנגלית) Haseeb Haider, LuLu to build India's second biggest mall for $300m in Kerala, Khaleej Times (באנגלית)
פדריקו פריירה

אנדרס פדריקו פריירה קסטלנובלה (בספרדית: Andrés Federico Pereira Castelnoble; נולד ב-24 בפברואר 2000 במונטווידאו שבאורוגוואי) הוא כדורגלן אורוגוואי המשחק בעמדת המגן הימני בקבוצת ליברפול מונטווידאו מליגת העל האורוגוואית. פריירה גדל במחלקת הנוער של ליברפול מונטווידאו. בשנת 2019 החל לשחק בקבוצה הבוגרת של המועדון במסגרת ליגת העל האורווגוואית. הוא זכה עם המועדון בסופר קאפ האורוגוואי בעונת 2020. ליברפול מונטווידאו הסופר קאפ האורוגוואי (1): 2020 פדריקו פריירה, ברשת החברתית אינסטגרם פדריקו פריירה, באתר Transfermarkt פדריקו פריירה, באתר Soccerway פדריקו פריירה, באתר WorldFootball.net פדריקו פריירה, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פדריקו פריירה".
.iq

iq. היא סיומת האינטרנט (Country Code Top Level Domains) הלאומית של שמות המתחם (domain name) של אתרי אינטרנט הרשומים בעיראק. בין השנים 1997–2005 הייתה סיומת האינטרנט מוגבלת מאוד, זאת מכיוון שהמנהל המוקצה של סיומת האינטרנט הורשע בקשרים עם ארגון טרור. המנהל של סיומת האינטרנט, אשר נוצרה ב־9 במאי 1997, היה באיאן אלשי, פלסטיני אשר היגר לטקסס ונהיה לבעלים על חברת infoCom. בעקבות פרשייה שהתגלתה, נודע כי לאלשי ולאחיו קיימים קשרים עם מוסא אבו מרזוק, פעיל בכיר בארגון הטרור הפלסטיני חמאס. כמו כן, נודע כי האחים ייצאו ציוד מחשבים וטכנולוגיה ללוב ולסוריה באופן בלתי חוקי. אלה נעצרו ב־18 בדצמבר 2002 ומאוחר יותר הורשעו. בשנת 2003, בתחילת מלחמת עיראק, דובר על העברת הניהול על סיומת האינטרנט, אך רק בשנת 2005 הניהול הועבר על ידי ICANN לוועדת התקשורת והמדיה העיראקאית (אנ'). iq. – כללי gov.iq – אתרים ממשלתיים edu.iq – מוסדות השכלה גבוהה sch.iq – בתי ספר ציבוריים ופרטיים com.iq – גופים מסחריים המוכרים על ידי משרד המסחר mil.iq – אתרים צבאיים org.iq – ארגונים ללא כוונות רווח net.iq – ספקי שירותי רשת המוכרים על ידי משרד המסחר name.iq – יחידים (אישי/בלוג) מדיה וקבצים בנושא .iq בוויקישיתוף מידע על הסיומת iq., באתר IANA Iraq, its domain and the ‘terrorist-funding’ owner, The Register, ‏9 באפריל 2003 (באנגלית) IANA Report on Redelegation of the .IQ Top-Level Domain, ‏יולי 2005 (באנגלית)
הברווזון המכוער (פירושונים)

האם התכוונתם ל... הברווזון המכוער - סיפור מאת הנס כריסטיאן אנדרסן הברווזון המכוער (סרט, 1920) (אנ') – סרט בריטי משנת 1920 הברווזון המכוער (סרט, 1931) – סרט הנפשה אמריקאי משנת 1931 הברווזון המכוער (סרט, 1939) – סרט הנפשה אמריקאי משנת 1939 הברווזון המכוער (סרט, 1997) – סרט הנפשה בריטי משנת 1997 הברווזון המכוער (סדרת טלוויזיה) – סדרת טלוויזיה מונפשת ספרדית שהחלה את שידוריה בשנת 1997 הברווזון המכוער ואני – סדרת טלוויזיה אנגלית בהנפשה ממוחשבת שהחלה את שידוריה בשנת 2005
ג'ואנה מלוויץ

ג'ואנה מלוויץ (בגרמנית: Joana Mallwitz; נולדה ב־1986 בהילדסהיים) היא מנצחת ופסנתרנית גרמנייה. מלוויץ התחילה ללמוד נגינה בכינור בגיל 3, ונגינה בפסנתר בגיל 5. בגיל 14 היא הייתה לתלמידה של כריסטה-מריה הרטמן וקרל היינץ קמרלינג. היא המשיכה את לימודי המוזיקה שלה באוניברסיטת הנובר למוזיקה, תיאטרון ותקשורת, שם כללו מוריה את מרטין בראוס ואייג'י אואה, בניצוח, והיא המשיכה ללמוד פסנתר אצל קמרלינג ואצל ברנד גוצקה. בשנת 2004, היא קיבלה מלגת ניצוח מהקרן האקדמית של העם הגרמני. בשנת 2006, מלוויץ הצטרפה לצוות המנצחים של התיאטרון והתזמורת של היידלברג, בהזמנתו של המנהל המוזיקלי הכללי דאז קורנליוס מייסטר. במהלך החודש השלישי של עבודתה בהיידלברג, הופעת הבכורה שלה בניצוח מקצועי הייתה בהיידלברג, שם נקראה לעלות לדוכן בהתראה של 6 שעות, בלילה הראשון של ההפקה החדשה של מאדאם באטרפליי. מ-2007 עד 2011, עבדה בהיידלברג כקאפלמייסטר שני ועוזרת למנהל המוזיקלי הכללי. בשנת 2009 זכתה מלוויץ בפרס החסות למוזיקה של פראטוריוס. ביולי 2013, מונה מלוויץ לתפקיד מנהלת מוזיקלית כללית של תיאטרון ארפורט, המנצחת הראשונה שנקראה לתפקיד בתולדות המוסד. היא נכנסה רשמית לתפקיד בעונת 2014–2015, באותה תקופה, המנהלת המוזיקלית הכללית הצעירה ביותר של בית אופרה גרמני. היא סיימה את כהונתה בארפורט בתום עונת 2017–2018. באוקטובר 2017, הודיע התיאטרון הממלכתי של נירנברג על מינויה של מלוויץ כמנהלת המוזיקלית הכללית החדשה שלו, החל בעונת 2018–2019, עם חוזה ראשוני ל-5 שנים. היא המנצחת הראשונה שנקראה לתפקיד בנירנברג. באוגוסט 2020 ערכה מלוויץ את הופעת הבכורה שלה בפסטיבל זלצבורג עם כך עושות כולן, המנצחת השלישית אי פעם שניצחה על הפקת אופרה בפסטיבל זלצבורג, והמנצחת הראשונה שנקבעה מראש על ידי פסטיבל זלצבורג להפקת אופרה. ביולי 2021, הודיע התיאטרון הממלכתי של נירנברג, כי מלוויץ התפטרה מהתפקידה כמנהלת המוזיקלית הכללית שלו בתום עונת 2022–2023. מלוויץ ניצחה לראשונה על תזמורת הקונצרטהאוס של ברלין בעונת 2020–2021. באוגוסט 2021, הודיעה התזמורת על מינויה של מלוויץ למנצחת הראשית והמנהלת האמנותית הבאה שלה, החל בעונת 2023–2024, עם חוזה ראשוני של חמש עונות. מלוויץ היא המנצחת הראשונה שזכתה לתואר המנצחת הראשית של תזמורת הקונצרטהאוס של ברלין. מלוויץ נשואה לטנור הגרמני סיימון בודה, שהוא חבר אנסמבל באופרה של פרנקפורט. בשנת 2019, מגזין אופרנוולט בחר במלוויץ בתור 'מנצחת השנה'. בנובמבר 2020 קיבלה מלוויץ את הזונדרפרייס (הפרס המיוחד) של התרבות הבווארית. מדיה וקבצים בנושא ג'ואנה מלוויץ בוויקישיתוף אתר האינטרנט הרשמי של ג'ואנה מלוויץ ג'ואנה מלוויץ, ברשת החברתית אינסטגרם ג'ואנה מלוויץ, במסד הנתונים הקולנועיים IMDb (באנגלית) ג'ואנה מלוויץ, באתר AllMusic (באנגלית) ג'ואנה מלוויץ, באתר MusicBrainz (באנגלית) ג'ואנה מלוויץ, באתר Discogs (באנגלית)
Higher Than Heaven

Higher Than Heaven (בעברית: גבוה יותר מגן עדן) הוא אלבום האולפן החמישי של הזמרת-יוצרת האנגלייה אלי גולדינג. האלבום יצא לאור ב-7 באפריל 2023, על ידי חברת התקליטים פולידור רקורדס. מידע על האלבום Higher Than Heaven באתר MusicBrainz האלבום Higher Than Heaven באתר אפל מיוזיק Clarke, Naomi (19 באוקטובר 2022). "Ellie Goulding reveals release date for her fifth studio album". Evening Standard (באנגלית). נבדק ב-19 באוקטובר 2022. {{cite web}}: (עזרה) Hudson, Alex (19 באוקטובר 2022). "Ellie Goulding Announces 'Higher Than Heaven' Album, Shared Video for "Let It Die"". Exclaim! (בCanadian English). נבדק ב-19 באוקטובר 2022. {{cite web}}: (עזרה) Kenneally, Carys (4 ביולי 2022). "Ellie Goulding announces new Big Sean collaboration "Easy Lover"". The Line of Best Fit (באנגלית). נבדק ב-7 ביולי 2022. {{cite web}}: (עזרה) "UK Singles Downloads Chart". Official Charts. 22 ביולי 2022. נבדק ב-15 באוגוסט 2022. {{cite web}}: (עזרה) Newsdesk (7 באוקטובר 2022). "Ellie Goulding drops Alok and Sigala collab All By Myself". Music News (באנגלית אמריקאית). נבדק ב-19 באוקטובר 2022. {{cite web}}: (עזרה) Release formats for Higher Than Heaven on November 24, 2022: "HIGHER THAN HEAVEN CD". Camila Cabello Official Store. נבדק ב-24 בנובמבר 2022. {{cite web}}: (עזרה) "HIGHER THAN HEAVEN (DELUXE) CD". Camila Cabello Official Store. נבדק ב-24 בנובמבר 2022. {{cite web}}: (עזרה) "HIGHER THAN HEAVEN BLACK VINYL". Camila Cabello Official Store. נבדק ב-24 בנובמבר 2022. {{cite web}}: (עזרה) "SIGNED PRINT, DELUXE CD AND COLOUR LP BUNDLE". Camila Cabello Official Store. נבדק ב-24 בנובמבר 2022. {{cite web}}: (עזרה) "SIGNED PRINT, DELUXE CD AND CASSETTE #1 BUNDLE". Camila Cabello Official Store. נבדק ב-24 בנובמבר 2022. {{cite web}}: (עזרה) "PERSONALISED CHRISTMAS CARD & CD BUNDLE". Camila Cabello Official Store. נבדק ב-24 בנובמבר 2022. {{cite web}}: (עזרה) "Higher Than Heaven". Apple Music (US). 24 בנובמבר 2022. נבדק ב-24 בנובמבר 2022. {{cite web}}: (עזרה)
Broken by Desire to Be Heavenly Sent

Broken by Desire to Be Heavenly Sent (בעברית: נשבר מהרצון העז להשלח לשמיים) הוא אלבום האולפן השני של הזמר הסקוטי לואיס קפלדי. האלבום יצא לאור ב-19 במאי 2023, על ידי חברות התקליטים קפיטול רקורדס, יוניברסל מיוזיק גרופ ו-ורטיגו רקורדס. קפלדי הצהיר שההשראה שלו לכתיבת האלבום הייתה "לצאת ולהסתכל על העולם ומה החרא, ואז [הוא] היה כותב שירים הקשורים לזה". בהודעה לעיתונות בעת צאת הסינגל המוביל "Forget Me", קפלדי הסביר שהוא לא רוצה להשמיע "סאונד חדש" עבור עצמו וגם לא "להמציא מחדש" את עצמו, וכי "השירים שהוא רוצה. לכתוב הם שירים רגשיים, על אהבה או אובדן". האלבום הוקלט במערך פשוט, "רק ממשק קטן, מחשב נייד, רמקולים ומיקרופון ווקאלי של Shure SM7B", וכותבי שירים ומפיקים שעבדו על האלבום הראשון של קפלדי - TMS, פיל פלסטד, ניק אטקינסון ואד הולוואי — כשקפלדי הצהיר "לפחות אחד מהם מופיע כמעט בכל שיר". קפלדי ציין כי הוא "הרגיש כאילו [הוא] נשמע טוב יותר כי [הוא] פשוט היה רגוע בגופו של עצמו". מידע על האלבום Broken by Desire to Be Heavenly Sent באתר MusicBrainz מידע על האלבום Broken by Desire to Be Heavenly Sent באתר AllMusic Tiller, Joe (17 בנובמבר 2022). "Lewis Capaldi On Working With Ed Sheeran". Dig!. נבדק ב-24 בנובמבר 2022. {{cite web}}: (עזרה) "Lewis Capaldi postpones all shows until 2022 to focus on second album". NME. 26 במרץ 2021. נבדק ב-11 בנובמבר 2022. {{cite news}}: (עזרה) Aniftos, Rania (18 באוקטובר 2022). "Lewis Capaldi Announces New Album 'Broken By Desire to Be Heavenly Sent'". Billboard. נבדק ב-18 באוקטובר 2022. {{cite journal}}: (עזרה) "Lewis Capaldi surprises fans by playing new song at The O2 - and reveals when it'll be released". Sky News (באנגלית). נבדק ב-2022-09-06. Mylrea, Hannah (11 בפברואר 2023). "Lewis Capaldi on new album Broken by Desire to be Heavenly Sent: 'I'm sick of hearing it!'". NME. ארכיון מ-12 באפריל 2023. נבדק ב-13 באפריל 2023. {{cite web}}: (עזרה) Murray, Robin (19 באוקטובר 2022). "Lewis Capaldi Announces New Album Broken By Desire To Be Heavenly Sent". Clash. ארכיון מ-12 באפריל 2023. נבדק ב-13 באפריל 2023. {{cite journal}}: (עזרה) "ブロークン・バイ・ディザイア・トゥ・ビー・ヘヴンリィ・セント". Tower Records Japan. ארכיון מ-12 במאי 2023. נבדק ב-12 במאי 2023. {{cite web}}: (עזרה) End of Year Albums Chart, חברת המצעדים הרשמית, ‏2023 Broken By Desire To Be Heavenly Sent (Apple Music Edition) by Lewis Capaldi on Apple Music (באנגלית), 2022-12-07, נבדק ב-2022-12-07
תכילתן ההרנוג

תְּכִלְתַּן הַהַרְנוּג (שם מדעי: Iolaus glaucus, שם עברי קודם: כחליל ההרנוג) הוא פרפר קטן ממשפחת הכחליליים. הוא נפוץ בישראל, ירדן, מערב ערב הסעודית, עומאן, תימן, אתיופיה וסומליה. הצמח הפונדקאי של תכילתן ההרנוג הוא הצמח הטפיל הרנוג השיטים, מכאן גם נגזר שמו העברי. בישראל פרפר זה מעופף לאורך קו הבקע הסורי-אפריקני, מאילת לאורך בקעת ים המלח, חצבה ונחל פרת, היכן שצמחו הפונדקאי נפוץ. הוא מעופף בארץ במרבית חודשי השנה מאפריל עד נובמבר ומקים מספר דורות בשנה. מוטת הכנפיים של תכילתן ההרנוג בוגר היא כ-3 ס"מ. גוף הפרפר ורגליו בצבע לבן. מרכז הכנפיים הקדמיות העליונות כחול ומסביב שוליים שחורים-אפורים עבים. הכנפיים הקדמיות התחתונות בעלות מרכז כחול קטן יותר והשאר אפור-שחור. פס כהה יותר תוחם את גבולות הכנפיים הקדמיות ושולי הכנפיים לבנים. הכנפיים האחוריות בצבע לבן קרמי עם פס שחור בולט. פס שחור בולט פחות נמצא קרוב לגבול השחור הדק בקצה הכנף, בין שני הפסים, בקרבת הקודקוד התחתון של הכנף, אזור תכלכל הנמצא בין שני כתמים שחורים קטנים. האזור התכלכל מלווה בפס צהוב-כתמתם דק, הצמוד לפס הרחוק מהשוליים. בקצה הכנפיים התחתונות שני זנבות מפוצלים אשר לעיתים בעלי אורך גדול יותר מהמחושים. הזנב התחתון יותר ארוך מהזנב העליון. זנבות אלה, יחד עם הכתמים השחורים בקצה הכנפיים מדמים ראש ומספקים הגנה מפני טורפים. מין זה אינו מקיים דו-צורתיות זוויגית. ניתן להבדיל בין הזכר והנקבה על ידי כתם בעלי קשקשי ריח (המפרישים פרומונים) המופיע אצל הזכר. מין זה מאוד ייחודי ולא דומה למינים אחרים במראהו. הנקבה מטילה את הביצים על עלי הרנוג השיטים, הביצה בגודל 0.5 מ"מ ומזכירה בצורתה מעין חצי כדור גולף. הזחל בוקע לאחר כ-5 עד 6 ימים וצבעו זהה לצבע העלים, תכונה המשמשת עבורו הגנה טובה מטורפים, עם גדילתו צבעו הופך לחום והוא עובר לחיות בקרב הענף או בסיס בסיס העלה עד ההתגלמות. צבע הגולם חום כצבע הענף והוא מסווה היטב. ב-1884, הפרפר הובא ללונדון, בריטניה, על ידי האנטומולוג וחוקר הפרפרים ג׳ון ויליאם ירבורי. הפרפר היה חלק מאוסף פרפרים שהביא איתו מעדן בתימן, יחד עם אוסף נוסף מרצועת החוף בסומליה אותם אסף באביב של אותה השנה. במהלך כנס של החברה הזואולוגית של לונדון שבהם נבחנו תגליותיו, המין תואר לראשונה. השם המדעי של הסוג ושל המין נגזר מהמיתולוגיה היוונית, הסוג קרוי על שם איולאוס, אחיינו של הרקולס ושם המין קרוי על שם האל גלאוקוס. קיימים שני תת-מינים למין זה: Iolaus glaucus glaucus Iolaus glaucus jordanus – תת-המין הנפוץ בישראל. יצחק איזנשטין, על פרפרים וצמחים בארץ־ישראל, משרד הביטחון, תשמ"ח, עמ' 118–120, מסת"ב 965-05-0380-3 מדיה וקבצים בנושא תכילתן ההרנוג בוויקישיתוף תכילתן ההרנוג, באתר GBIF (באנגלית) כחליל ההרנוג, באתר מן השדה, ‏2014-06-29 Mark C. Williams, Afrotropical Butterflies, 17, 2018, עמ' 48. (באנגלית) כחליל ההרנוג, באתר מן השדה, ‏2014-06-29 תכילתן ההרנוג, באתר זיהיתי פרפר Proceedings of the Zoological Society of London, לונדון: Academic Press, [etc.], 1885, עמ' 766 על פרפרים וצמחים בארץ־ישראל, עמ' 119 Bulletin of the British Museum (Natural History). Entomology. Supplement, לונדון: BM(NH), 1967, עמ' 146